تورکیه جمهور باشلیغی رجب طیب ایردوغان، تورکیه بیلن قطرنینگ قاره کون نینگ دوستی ایکن لیگینی کورستگن لیگینی ایتدی.
تورکیه – قطر یوکسک ستراتیژیک کمیته سی نینگ 4- جلسه سی جمهور باشلیغی رجب طیب ایردوغان و قطر امیری شیخ تمیم بن حمد آلثانی نینگ قتنه شیشی بیلن استانبولده وحدالدین قصریده اوتکزیلدی.
جلسه ده گپیرگن ایردوغان،
قطرلیک ایناغه لریم اولاً ایککینچی مملکتینگیزگه خوش کیلدینگیز دیب ایته من. دیپلوماتیک مناسبتیمیزنینگ 45 – ییل لیگینی نشانله ماقده ایکن، همجهتلیگیمیز بارگن سویه اوچون فخرلنه میز" دیب ایتدی.
حقیقی دوست قیین چیلیکلرده بیللی بوله دی دیگن سوزنی ایسله تیب اوتگن ایردوغان جنابلری، ایککی مملکت نینگ قیین وقتلرده بیر- بیری بیلن بیردملیک و همکارلیک ایچیده بولیب دوام ایتگنینی قید ایتدی.
تورکیه بیلن قطرنینگ قاره کون نینگ دوستی ایکن لیگینی نیچه مرته کورستگن لیگینی اورغوله گن ایردوغان؛
"تورک ملتی قطرلیک ایناغلرینی آمج قرار بیرگن محاصره و چیکلاولرنینگ برطرف ایتیلیشی اوچون جدی فعالیت آلیب بارگن دیر. قطر هم 15 جولای خائینانه کودتا تشبثی نینگ آرتیدن خلق ارا مقیاسده مملکتیمیزگه اینگ کوچلی همکارلیک عملگه آشیرگن مملکتلردن آره سیده اورین آلگن دیر. سونگی پیتلرده مملکتیمیزنی اقتصادی جهتدن آماج قرار بیرگن تبلیغی تشبثلرگه قرشی یانیمیزده بولیب تورگن دیر. بو وسیله بیلن وفادار دوستمیمیز قطرگه کورستگن همکارلیک و بردملیگی گه شخصیم و ملتم تامانیدن منتدارچیلیک بیلدیره من" دیب ایتدی.
قطر امیری شیخ تمیم بن حمد آلثانی بیلن قیلگن ملاقاتی گه تماس قیلگن ایردوغان، مذکور اوچره شووده اوزارا ییتیب کیلگن مناسبت نینگ سویه سی باعث ممنونیت نینگ تیلگه آلگنلیکلرینی، همکارلیک نینگ هر بیر ساحه ده چقورله شیب باریشینی تمنی قیلگن لیکلرینی قید ایتدی.
جلسه نینگ آرتیدن ایککی مملکت اورته سیده ترانسپورت، مدنیت، تجارت و اقتصاد کبی موضوعلرده ستراتیژیک همکارلیک کیلیشوویگه ایککی ملکتدن تیگیشلی وزیرلر ارقه لی قول قوییلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
